NDF-ongeluk: Slagoffers se name bekend - Ongelukke - Republikein
Tuesday, March 30th, 10:45:01
NDF-ongeluk: Slagoffers se name bekend
01 March 2021 | Ongelukke
Die name van die twee lede van die Namibiese weermag (NDF) wat Vrydagaand in 'n ongeluk by die Nukwa-basis naby Kongola gesterf het, is bekendgemaak.
Die Namibiese polisie se waarnemende koördineerder vir misdaadondersoeke in die Zambezistreek, adj.komm. Evans Simasuku, het die slagoffers as mnre. Johannes Martin Ndamupewa (32) en die 26-jarige Fukaile Petrus Mwatukange geïdentifseer.
"Na bewering het die twee op die toneel gesterf toe die sedan waarin hulle gereis het teen die wa van 'n onklaar vragmotor gebots het wat langs die pad geparkeer was," het Simasiku gesê.
Hy het gesê die ongeluk het ná die aandklokspertyd plaasgevind. Twee ander NDF-insittendes in die voertuig is ernstig beseer en is tans in die Katima Mulilo-staatshospitaal. - Nampa